b'\n_START_ARTICLE_\nHaran\n_START_SECTION_\nU Bibliji\n_START_PARAGRAPH_\nGrad Haran spominje se u Bibliji u Knjizi Postanka. Grad je vezan uz Abrahama i njegovo potomstvo. U Knjizi Postanka, nakon op\xc4\x87eg potopa dolazi do obnove zemlje. Tako se opisuje rodoslovlje od Adama i Eve do Abrahama. Bog iz Ura Kaldejskog seli Teraha sa sinom Abrahamom, unukom Lotom, sinom Haranovim, snahom Sarom te im naredi da se nasele u grad Haran. Nakon \xc5\xa1to su neko vrijeme po\xc5\xbeivjeli ondje, Bog \xc5\xa1alje Abrahama u zemlju Kanaan. Kad do\xc4\x91e vrijeme Izakove \xc5\xbeenidbe, Abraham \xc5\xa1alje slugu svoga da se vrati u Haran i ondje na\xc4\x91e \xc5\xbeenu za Izaka. Izak se o\xc5\xbeenio Rebekom.\n_START_SECTION_\nHaran u poslijebiblijskoj tradiciji\n_START_PARAGRAPH_\nUz Haran se ve\xc5\xbee pri\xc4\x8da o Adamu i Evi, koji su se, prema predaji, nakon \xc5\xa1to ih je Bog prognao iz Raja, nastanili u Haranu. Tako\xc4\x91er se spominje u Starom zavjetu, u dijelu u kojem se opisuje put iz Ura Kaldejskog prema zemlji Kanaan.\n_START_SECTION_\nKr\xc5\xa1\xc4\x87ani\n_START_PARAGRAPH_\nHaran u 1. st. poslije Krista postaje sredi\xc5\xa1te kr\xc5\xa1\xc4\x87anstva. Ondje su se gradile crkve otvorenog tipa. U isto vrijeme u Haranu se po\xc4\x8dela stvarati sekta Sabini. Nakon nekog vremena ljudi su se vratili staroj poganskoj vjeri i pridru\xc5\xbeili se sekti. Stvara se sabinska kultura, a kr\xc5\xa1\xc4\x87anstvo nestaje s tog podru\xc4\x8dja.\n_START_SECTION_\nHaran danas\n_START_PARAGRAPH_\nHaran je poznat po tradicionalnoj izradi ku\xc4\x87a u obliku ko\xc5\xa1nice od nepe\xc4\x8dene opeke. Zanimljivo je da su ku\xc4\x87e, s obzirom na materijal od kojega su napravljene, bile otporne zubu vremena \xc4\x8dak 3 000 godina. Danas se ondje mo\xc5\xbee vidjeti samo ru\xc5\xa1evine s gradskim zidinama, ku\xc4\x87ama i spomenicima._NEWLINE_To podru\xc4\x8dje danas nastavaju Arapi. Oni su naselili prostor udaljen oko 2 km od starog lokaliteta. Vru\xc4\x87a klima ote\xc5\xbeava \xc5\xbeivot tamo\xc5\xa1njem stanovni\xc5\xa1tvu. Vjeruje se kako su Arapi na ovaj prostor do\xc5\xa1li za vrijeme Osmanskog carstva. Jedna prosje\xc4\x8dna obitelj ima 10-15 djece. \xc5\xbdene su u selima tetovirane i nose beduinsku odje\xc4\x87u.'